**322/2018. (XII.10.) Kgy. sz. határozat**

Szombathely Megyei Jogú Város Közgyűlése megtárgyalta a „Javaslat a Szent Márton Terv II. ütemben megvalósuló Járdányi Paulovics István Romkert fejlesztésével kapcsolatos döntés meghozatalára” című előterjesztést és a következő döntéseket hozta:

1./A Közgyűlés a Szent Márton Terv II. ütemben megvalósuló Romkert fejlesztésére vonatkozó tájékoztatást tudomásul veszi.

2./A Közgyűlés felkéri a polgármestert, a Savaria Megyei Hatókörű Városi Múzeum igazgatójával történő egyeztetés mellett gondoskodjon a restaurálás módjának meghatározásáról, valamint a restaurálásra kerülő mozaik kiállítási helyszínének kijelöléséről, a javaslatot terjessze a Közgyűlés elé.

3./A Közgyűlés felhatalmazza a polgármestert, hogy a hatályos MVP Támogatói Okirat előterjesztés szerinti módosítása iránt a szükséges intézkedéseket tegye meg, egyúttal felhatalmazza a polgármestert a Támogatói Okirat módosításának aláírására.

4./ A Közgyűlés egyetért azzal, hogy az önkormányzat a TOP-6.1.4-16-SH1-2017-00002 számú Támogatási Szerződéstől elálljon, egyúttal felkéri a polgármestert a Támogatási Szerződéstől történő elállás tekintetében szükséges intézkedések megtételére.

5./ A Közgyűlés felkéri a polgármestert, hogy gondoskodjon a TOP-6.1.4-16-SH1-2017-00002 számú Támogatási szerződéssel összefüggő valamennyi szerződés haladéktalan megszüntetéséről és felkéri a polgármestert, hogy a vállalkozói szerződések megszűnése következtében az eddig kifizetett előleg önkormányzat számára történő visszafizetése érdekében szükséges intézkedéseket tegye meg.

6./ A Közgyűlés úgy dönt, hogy a TOP Romkert támogatási szerződéstől történő elállás következtében felszabaduló TOP forrást az ITP „Gazdaságfejlesztési célú új közúthálózati elemek” költségsorán kívánja felhasználni, egyúttal felkéri a polgármestert, hogy az átcsoportosításhoz szükséges kérelmet nyújtsa be az illetékes minisztériumok részére.

7./ A Közgyűlés felkéri a polgármestert, hogy gondoskodjon a MVP Támogatói Okirattal összefüggésben megkötött, a Romkert fejlesztésére vonatkozó vállalkozási szerződés megszüntetéséről.

8./ A Közgyűlés egyetért azzal, hogy a tervező részére az elkészült, Romkert fejlesztésére vonatkozó vázlatterv kifizetése a Szent Márton Terv II. ütem támogatásából történjen meg. Egyúttal felkéri a polgármestert, hogy ennek lehetőségét vizsgálja és a kifizetés érdekében a szükséges intézkedéseket tegye meg.

**Felelős:** Dr. Puskás Tivadar polgármester

Illés Károly alpolgármester

Koczka Tibor alpolgármester

(A végrehajtásért felelős:

Szakály Szabolcs, a Városfejlesztési Kabinet vezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Dr. Ajkay Adrián, a Savaria Városfejlesztési Nonprofit Kft. ügyvezető igazgatója

Csapláros Andrea, a Savaria Megyei Hatókörű Városi Múzeum igazgatója)

**Határidő:** 1. pont: azonnal

2. pont: 2019. június 30.

3. pont: azonnal

4. pont: azonnal

5. pont: a Közgyűlési döntést követő 30 napon belül

6. pont: a 4. pont teljesülését követően azonnal

7. pont: azonnal

8. pont: azonnal